Charles-Albert-Joseph Lecomte

**Charles-Albert-Joseph Lecomte** (født 22. juli 1867 i Comines i departementet Nord i Frankrike, død 17. august 1934) var en fransk prelat som var katolsk biskop av Amiens fra 1921 til sin død den 17. august 1934.
## Liv og virke
### Bakgrunn
Charles Albert Joseph Lecomte var  direkte etterkommer av Pierre-François Lepoutre (1735-1801), bonde og stedfortreder for Nord til generalstendene, hvis datter, Catherine Lepoutre (1775-1850) giftet seg med Charles Louis Lecomte (1776-1847), oldefar av biskopen..

### Prest
Han ble presteviet den 19. mai 1894 for erkebispedømmet Cambrai. Den 26. oktober 1913 ble han inkardinert i bispedømmet Lille. Han ble generalvikar for bispedømmet Lille i 1914 og var gissel under første verdenskrig.

### Biskop av Amiens
Den 10. mars 1921 ble han utnevnt til biskop av Amiens, og ble bispeviet av Héctor Raphaël Quilliet, biskop av Lille, den 18. mai 1921 samme år. Medkonskonsekrerende var erkebiskop Alexis-Armand Charost, titulærbiskop av *Chersonesus in Zechia* og koadjurorerkebiskop av Rennes, og erkebiskop Pierre-Florentin-André du Bois de la Villerabel av Rouen.

Som biskop i mellomkrigstiden hadde den vanskelige oppgave å trøste og assistere de troende og presteskapet i de områder som ble særlig rammet av ødeleggelser knyttet til krigshandlingene. I 1932 opprettet han *Kommisjonen for religiøs kunst* som var ansvarlig for å organisere gjenoppbyggingen av nesten tre hundre kirker ødelagt i de ødelagte områdene i hans bispedømme.

Under hans tjeneste utviklet det seg ungdomsbevegelser: speiding, kristen arbeiderungdom, katolsk bondeungdom, kristen studentungdom, kristen uavhengig ungdom. 

Den 24. april 1924 presteviet han dominikaneren Antonin-Fernand Drapier, som fem år senere skulle bli apostolisk delegat for Pavestolen til Irak, og senere, fra 1936 til 1950, til Fransk Indokina.
 
Lecomte støttet pavens fordømmelse av *[[Action Française]]* i 1926. Opprinnelig (fra 1898 og fremover) var den en «vanlig» nasjonalistisk organisasjon, som tiltrakk seg personer som Maurice Barrès, men snart ble den monarkistisk under innflytelse av Charles Maurras. Den fulgte ideene til kontrarevolusjonære teoretikere som Joseph de Maistre. Den gikk også inn for en korporativ styreform. Inntil dens oppløsning på slutten av den annen verdenskrig, var Action française en fremstående talsorganisasjon for en høyreekstrem integralisme, som så på nasjonen som en organisk enhet av blod og jord.

Biskop Charles-Albert-Joseph Lecomte døde den 17. august 1934, i en alder av 67 år. Han etterlot seg et ettermæle som en hjertevarm overhyrde, nær de troende som han ofte besøkte under pastoralvisitaser. Hans begravelse, i august 1934, var under deltagelse av en stor sørgeskare. Han ble gravlagt i bispekrypten i Notre-Dame-katedralen i Amiens.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil, B. (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Erkebiskop Jean-Arthur Chollet (1862-1952) *1910
* Biskop Héctor Raphaël Quilliet (1859-1928) *1914
* Biskop *Charles-Albert-Joseph Lecomte* (1867-1934) *1921

## Referanser